कृषि शिक्षा में स्‍टूडेंट रेडी कार्यक्रम : पूर्व में विभिन्‍न विषयों में हमारे चार वर्षीय कार्यक्रम थे जिनमें कौशल विकास पर कम जोर तथा मात्र 6 मास का ग्रामीण प्रदर्शन था। वर्तमान में ग्रामीण प्रदर्शन कार्यक्रम को पूरे एक वर्ष का कर दिया गया है जिससे हमारे डिग्रीधारक जॉब मांगने वाले की बजाय जॉब प्रदाता बन सकेंगे। साथ ही उद्योग वातावरण के प्रदर्शन से छात्रों को उत्‍पादन प्रक्रियाओं का लाभकारी अनुभव होगा जिससे कालांतर में छात्र कृषि उद्यमों में स्‍वरोजगार में प्रोत्‍साहित हो सकेंगे।